
Ministru kabineta rīkojums Nr. 463
Rīgā 2023. gada 31. jūlijā (prot. Nr. 36 113. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"
· 1. (N) Saskaņā ar likuma "Par valsts budžetu 2023. gadam un budžeta ietvaru 2023., 2024. un 2025. gadam" 66. pantu atbalstīt apropriācijas pārdali 4 614 725 euro (1. (Ierobežotas pieejamības informācija) un 2. pielikums (Ierobežotas pieejamības informācija)) apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Vides aizsardzības un reģionālās attīstības ministrijas budžeta programmu 32.00.00 "Valsts reģionālās attīstības politikas īstenošana" valsts nozīmes prioritātei – kiberdrošības stiprināšana, lai 2023. gadā ārpus fiskālās telpas īstenotu vienreizēju pasākumu "Kiberdrošības noturības uzlabošana kritiskās infrastruktūras un paaugstinātas drošības IKT risinājumiem".
· 2. (N) Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. (N) Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. (N) Vides aizsardzības un reģionālās attīstības ministrijai nodrošināt vienreizējā pasākuma "Kiberdrošības noturības uzlabošana kritiskās infrastruktūras un paaugstinātas drošības IKT risinājumiem" ietvaros attīstāmo risinājumu un izmantojamo pakalpojumu atbilstību valsts pārvaldes IKT infrastruktūras attīstības programmas mērķiem un saskaņotību ar Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" minētajiem 2.1.2.2.i. investīcijas mākoņdatošanas pakalpojumu attīstības projektu īstenošanas plāniem.

